Cauza C-529/11

Olaitan Ajoke Alarape și Olukayode Azeez Tijani

împotriva

Secretary of State for the Home Department

[cerere de decizie preliminară formulată de Upper Tribunal (Immigration and Asylum Chamber) London]

„Libera circulație a persoanelor — Regulamentul (CEE) nr. 1612/68 — Articolul 12 — Soțul divorțat al unui resortisant al unui stat membru care a lucrat într-un alt stat membru — Copil major care își continuă studiile în statul membru gazdă — Drept de ședere al părintelui resortisant al unui stat terț — Directiva 2004/38/CE — Articolele 16-18 — Drept de ședere permanentă al membrilor familiei unui cetățean al Uniunii care nu au cetățenia unui stat membru — Ședere legală — Ședere întemeiată pe articolul 12 menționat”

Sumar – Hotărârea Curții (Camera a doua) din 8 mai 2013

Libera circulație a persoanelor – Lucrători – Dreptul de ședere al membrilor familiei – Dreptul de acces al copiilor unui lucrător la sistemul de învățământ organizat de statul membru gazdă și dreptul de ședere aferent – Împlinirea vârstei majoratului de către copil – Irelevanță – Divorțul părinților sau pierderea calității de lucrător migrant de către singurul părinte cetățean al Uniunii – Irelevanță [Regulamentul nr. 1612/68 al Consiliului, astfel cum a fost modificat prin Directiva 2004/38, art. 12] Libera circulație a persoanelor – Lucrători – Dreptul de ședere al membrilor familiei – Dreptul părintelui unui copil care a împlinit vârsta majoratului și a avut acces la educație de a beneficia în continuare de un drept derivat de ședere în statul membru gazdă – Admisibilitate în cazul în care copilul are nevoie de prezența și de îngrijirea părintelui – Apreciere de către instanța națională [Regulamentul nr. 1612/68 al Consiliului, astfel cum a fost modificat prin Directiva 2004/38, art. 12] Libera circulație a persoanelor – Lucrători – Dreptul de ședere al membrilor familiei – Membru al familiei care nu are cetățenia unui stat membru – Luarea în considerare a unor perioade de ședere întemeiate exclusiv pe articolul 12 din Regulamentul nr. 1612/68 fără a fi îndeplinite condițiile definite în Directiva 2004/38 – Inadmisibilitate [Regulamentul nr. 1612/68 al Consiliului, art. 12; Directiva 2004/38 a Parlamentului European și a Consiliului, art. 7 alin. (1) și (2)]

A se vedea textul deciziei. (a se vedea punctele 24-27) Părintele unui copil care a împlinit vârsta majoratului și care a avut acces la educație în temeiul articolului 12 din Regulamentul nr. 1612/68 privind libera circulație a lucrătorilor în cadrul Comunității, astfel cum a fost modificat prin Directiva 2004/38, poate continua să beneficieze de un drept de ședere derivat, conform aceluiași articol, în cazul în care copilul are nevoie în continuare de prezența și de îngrijirea acestuia pentru a-și putea continua și finaliza studiile, aspect a cărui apreciere revine instanței de trimitere, ținând seama de ansamblul circumstanțelor din cauza cu care este sesizată. (a se vedea punctele 28 și 31 și dispozitiv 1) Perioadele de ședere într-un stat membru gazdă efectuate de membrii familiei unui cetățean al Uniunii care nu au cetățenia unui stat membru în temeiul exclusiv al articolului 12 din Regulamentul nr. 1612/68 privind libera circulație a lucrătorilor în cadrul Comunității, astfel cum a fost modificat prin Directiva 2004/38 și fără a fi îndeplinite condițiile pentru a beneficia de un drept de ședere conform directivei menționate, nu pot fi luate în considerare în scopul dobândirii de către membrii de familie respectivi a dreptului de ședere permanentă în sensul acesteia. Astfel, dobândirea dreptului de ședere permanentă de către membrii de familie ai cetățeanului Uniunii care nu au cetățenia unui stat membru depinde în orice caz de faptul că, pe de o parte, cetățeanul respectiv îndeplinește el însuși condițiile prevăzute la articolul 16 alineatul (1) din directiva amintită, potrivit cărora este necesară o ședere legală pe teritoriul statului membru gazdă pentru o perioadă neîntreruptă de cinci ani, și că, pe de altă parte, membrii menționați au avut reședința împreună cu acesta în perioada în cauză. În această privință, în ceea ce privește, în primul rând, condițiile pe care trebuie să le îndeplinească cetățeanul Uniunii, prin noțiunea de ședere legală trebuie să se înțeleagă o ședere în conformitate cu condițiile prevăzute de aceeași directivă, în special cu cele prevăzute la articolul 7 alineatul (1) din aceasta. În consecință, o ședere în conformitate cu dreptul unui stat membru, dar care nu îndeplinește condițiile prevăzute la articolul 7 alineatul (1) amintit, nu poate fi considerată o ședere legală în sensul articolului 16 alineatul (1) menționat din Directiva 2004/38. În ceea ce privește, în al doilea rând, dobândirea dreptului de ședere permanentă de către membrii de familie ai cetățeanului Uniunii care nu au cetățenia unui stat membru, obligația de a avea reședința împreună cu cetățeanul respectiv în statul membru gazdă în perioada în cauză implică existența necesară și concomitentă în beneficiul acestora a unui drept de ședere în temeiul articolului 7 alineatul (2) din Directiva 2004/38, în calitate de membri de familie care însoțesc ori se alătură cetățeanului menționat. Rezultă că, în vederea dobândirii acestui drept, pot fi luate în considerare numai perioadele de ședere ale acestor membri care îndeplinesc condiția de a însoți ori de a se alătura în statul membru gazdă unui cetățean al Uniunii care îndeplinește el însuși condițiile prevăzute la articolul 7 alineatul (1) litera (a), (b) sau (c) din Directiva 2004/38. Prin urmare, împrejurarea că membrul familiei unui cetățean al Uniunii care nu are cetățenia unui stat membru a avut reședința într-un stat membru în temeiul exclusiv al articolului 12 din Regulamentul nr. 1612/68 nu poate produce niciun efect cu privire la dobândirea dreptului de ședere permanentă în sensul Directivei 2004/38. (a se vedea punctele 34-37, 39, 40 și 48 și dispozitiv 2)

Cauza C-529/11

Olaitan Ajoke Alarape și Olukayode Azeez Tijani

împotriva

Secretary of State for the Home Department

[cerere de decizie preliminară formulată de Upper Tribunal (Immigration and Asylum Chamber) London]

„Libera circulație a persoanelor — Regulamentul (CEE) nr. 1612/68 — Articolul 12 — Soțul divorțat al unui resortisant al unui stat membru care a lucrat într-un alt stat membru — Copil major care își continuă studiile în statul membru gazdă — Drept de ședere al părintelui resortisant al unui stat terț — Directiva 2004/38/CE — Articolele 16-18 — Drept de ședere permanentă al membrilor familiei unui cetățean al Uniunii care nu au cetățenia unui stat membru — Ședere legală — Ședere întemeiată pe articolul 12 menționat”

Sumar – Hotărârea Curții (Camera a doua) din 8 mai 2013

Libera circulație a persoanelor — Lucrători — Dreptul de ședere al membrilor familiei — Dreptul de acces al copiilor unui lucrător la sistemul de învățământ organizat de statul membru gazdă și dreptul de ședere aferent — Împlinirea vârstei majoratului de către copil — Irelevanță — Divorțul părinților sau pierderea calității de lucrător migrant de către singurul părinte cetățean al Uniunii — Irelevanță [Regulamentul nr. 1612/68 al Consiliului, astfel cum a fost modificat prin Directiva 2004/38, art. 12] Libera circulație a persoanelor — Lucrători — Dreptul de ședere al membrilor familiei — Dreptul părintelui unui copil care a împlinit vârsta majoratului și a avut acces la educație de a beneficia în continuare de un drept derivat de ședere în statul membru gazdă — Admisibilitate în cazul în care copilul are nevoie de prezența și de îngrijirea părintelui — Apreciere de către instanța națională [Regulamentul nr. 1612/68 al Consiliului, astfel cum a fost modificat prin Directiva 2004/38, art. 12] Libera circulație a persoanelor — Lucrători — Dreptul de ședere al membrilor familiei — Membru al familiei care nu are cetățenia unui stat membru — Luarea în considerare a unor perioade de ședere întemeiate exclusiv pe articolul 12 din Regulamentul nr. 1612/68 fără a fi îndeplinite condițiile definite în Directiva 2004/38 — Inadmisibilitate [Regulamentul nr. 1612/68 al Consiliului, art. 12; Directiva 2004/38 a Parlamentului European și a Consiliului, art. 7 alin. (1) și (2)]